Eppeevehklemise juhend
Aeg ja kohtVõistlusala toimub Jüri Spordihoones, Laste tänav 3, Jüri alevik 04. novembril 2018. aastal
algusega 09:00. Võistluse orienteeruv lõpp on 20:00.
Osalevate võistkondade nimeline registreerumine tuleb teha hiljemalt 01. november kella 19:00-ks!
Nimesid saab koha peal soovi korral muuta.
OsavõtjadVõistlus on võistkondlik, kus võistkonna suurus on 4 vehklejat, kellest kaks peavad olema vähemalt naised.
Üks mängija võib olla registreeritud ainult ühe võistkonna koosseisus. Iga Rae valla mängudel osalev võistkond võib välja panna ühe osaleva neljaliikmelise tiimi.
Võistlussüsteem
Turniir koosneb alagrupiturniirist ja play-off ringist, kus alagrupiringide 16 parimat võistkonda vehklevad kõik kohad välja. Need võistkonnad, kes alagrupist edasi ei saanud, saavad koha edetabelisse vastavalt alagrupitulemustele.
Alagrupid tulevad sõltuvalt võistkondade arvust kolme kuni
viie võistkonnaga. Korraldajad eelistavad võimaluse korral siiski 4
võistkonnaga alagruppe.
Üks võistkonnavõistluse kohtumine koosneb üheksast
minimatšist:
3-6 5-1 2-4 6-1 3-4 5-2 1-4 6-2 3-5
Üks võistkondadest saab loosiga asetused 1-3 + R ehk vahetusvehkleja. Teise võistkonna asetused on 4-6 + R ehk vahetusvehkleja.
Üks minimatš tehakse viiele torkele või kui lõppeb ajalimiit 1 minut. Seejärel asub rajale teine paar, kes jätkab pooleli jäänud seisust ja seejärel veheldakse kuni 10-le torkele või kuni ajalimiidi 1 minut täitumiseni. Kolmas paar jätkab jällegi pooleli jäänud seisust ning veheldakse 15-le torkele või kuni 1 minutilise ajalimiidi lõppemiseni. Samal põhimõttel veheldakse kõik üheksa minimatši ehk siis veheldakse kuni 45-le torkele või kuni normaalaeg on lõppenud.
Kui normaalaeg jääb viiki, siis loositakse ühele võistkonnale prioriteet ehk eelis, mis tähendab, et kui lisaminuti jooksul üksikut torget ei sooritata, siis võidab eelise saanud võistkond. Muul juhul võidab lisaminutil üksiku torke sooritanud võistkond. Otsustavale torkele vehklevad need kaks vehklejat, kes on rajal üheksanda minimatši ajal.
VAHETUSED: vahetusvehkleja sissetoomine tuleb kohtunikule ja vastas võistkonnale teatavaks teha üks minimatš varem. Samas minimatšis saab vahetusvehkleja tagasi vahetada ainult selle vehklejaga, kelle vastu ta algselt välja vahetati. Iga kohtumise alguses saab vehklejate järjestust ja ka vahetusvehklejat muuta.
Üldiste epeevehklemiste võistlusreeglitega saab tutvuda:
http://static.fie.org/uploads/18/92877-Technical%20rules%20ang.pdf
NB! Võistkonnad vastutavad ise oma kohaloleku eest mängu alguseks.
Vahetusjalanõud on kohustuslikud.
Võistlusvarustus antakse korraldajate poolt. Soovitav kaasa võetav riietus on pikad püksid, pikkade varrukatega alussärk (parem mitu).
Kes soovib kokku leppida harjutamisvõimalust https://vehklemine.ee/harrastajate-treeningplaan/
Samas võivad tiimid uurida ka eraldi aegu ja võimalusi: firstname.lastname@example.org
Ajakava:
09:00 Esimeses ringis vehklevate võistkondade kohaloleku kontroll ja varustuse komplekteerimine
10:00 Vehklemise kiirkoolitus ja vehklemisturniiri süsteemi tutvustus
10:30 Vehklemisvõistluse algus
14:00 Teises ringis vehklevate võistkondade kohaloleku kontroll ja varustuse komplekteerimine
15:00 Vehklemise kiirkoolitus ja vehklemisturniiri süsteemi tutvustus
15:30 Vehklemisvõistluse algus
17:00 Teises ringis vehklevate võistkondade kohaloleku kontroll ja varustuse komplekteerimine
17:30 Play-off (16 paremat võistkonda)
18:00 Veerandfinaalid
18:30 Poolfinaalid
19:00 Kolmanda koha matš
19:30 Finaal
20:15 Autasustamine